《都丞侍郎再和屋字韵诗次韵奉酬》
宋代·喻良能

小园五亩依篁竹，中有茆茨数椽屋。
小桥度水既窈窕，侧径穿花仍曲六。
惯看翠碧羽差池，时听黄鹂声断续。
诗成持鼓过雷门，谁信抛砖能引玉。
长篇丽句为藩饰，小草么花蒙著录。
悬知家世以诗鸣，压倒平泉与昌谷。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。